Koro-haltigisto

Koro-haltigisto (angle Heartstopper) estas brita serio de grafikaj romanoj verkitaj de Alice Oseman. La serio, laŭdita pro sia traktado de temoj kiel samseksemo, toksaj rilatoj, genra identeco kaj malordoj de la manĝokonduto, estis tre sukcesa inter juna publiko, al kiu plaĉis la ebleco vidi sin spegulitan en la ĉefpersonoj.https://heartstoppercomic.tumblr.com/abouthttps://tetu.com/2019/11/21/livre-heartstopper-roman-graphique-alice-oseman-histoire-amour-gay-age-ado-lycee-avis/

Origine, Koro-haltigisto estis publikigita kiel retkomikso ĉe socia retejo Tumblr en 2016. Ĝi poste estis publikigita ĉe Webtoon, samtempe kun fizika eldono presita danke al enreta kvestado kreita en Kickstarter. La brita eldonejo Hachette aĉetis la rajtojn kaj publikigis ĝin inter 2019 kaj 2020. En aprilo 2022 lanĉiĝis en Netflix samnoma televidserio, reĝisorita de Euros Lyn.https://www.theguardian.com/tv-and-radio/2022/apr/22/heartstopper-review-alice-oseman-netflix-tv-dramahttps://www.theguardian.com/tv-and-radio/2022/mar/18/no-drugs-booze-sex-or-swearing-will-heartstopper-rewrite-the-young-love-rulebook

Intrigo
Ĉarli Spring estas elŝrankiĝinta geja junulo studanta en mezlernejo Truham. Li sidas apud Nik Nelson, la kutima atleto, kaj surprize ili rapide amikiĝas. Nik, siaflanke, ĉiam certis pri siaj sekspreferoj sed kiam li komencas pasigi tempon kun Ĉarli, li komencas senti ion, kion li neniam sentis antaŭe.

Ili establas ligon en kiu naiveco, revoj kaj memmalkovroj estas ŝlosilaj por la evoluo de rakonto, kiu memorigos pri la ekzisto de amoj, kiuj estas fragilaj kiel vitro kaj memorindaj kiel diamanto. Kun la hezitoj tipaj de adoleska amo, Koro-haltigisto spegulas la manieron senti de nuntempaj junuloj, per malfermita kaj natura vido de amo kaj seksa identeco, sen iam perdi delikatecon kaj emocion.

 Volumoj 
NumeroTitoloĈapitroj inkluzivitajDato de publikigoEldonejo1Volumo 11–27-a de februaro 2019Hachette2Volumo 2311-a de julio 20193Volumo 346-a de februaro 20204Volumo 45–66-a de majo 20215Volumo 577-a de decembro 20236Volumo 68

En Esperanto
La reta studio Esperaĵo ekpublikigis en oktobro 2023 neoficialan Esperantan tradukon de la komikso sub la titolo Koro-haltigisto.

Vidu ankaŭ
GLAT
Samseksemo
Esperaĵo

Referencoj

Eksteraj ligiloj
Oficiala retejo
Heartstopper ĉe Tumblr
Heartstopper ĉe Tapas

Kategorio:Bildliteraturo